**Tabl 1 Cofnodi'r ffordd y mae Claire yn cyfathrebu â'r plant**

|  |  |  |
| --- | --- | --- |
| **Ffordd benodol o siarad â phlant** | **Ein henghraifft ni** | **Eich enghraifft chi** |
| Siarad fel rhan o fywyd pob dydd | Cama dros y brigyn os wyt ti am fynd ychydig yn agosach. |  |
| Bod yn garedig | Hoffet i mi dy godi er mwyn i ti allu gweld ychydig yn well? [tôn caredig] |  |
| Rhoi gwybodaeth | Mae gen i bry' arna i nawr. Mae gen i bry' bach arna i, edrycha. |  |
| Rhoi dewisiadau | Beth am i ni roi'r boncyff yn ôl i lawr, 'te?  |  |
| Gwrando ac ymateb | Yr adar, ie. [mewn ymateb i ateb plentyn] |  |

[Datgelu'r sylw](http://www.open.edu/openlearncreate/mod/oucontent/view.php?id=79819&section=1.1)

**Sylw**

Ar ôl i chi gwblhau Tabl 1, cymharwch eich arsylwadau â'n rhai ni. Pa ran o'r tabl oedd yr anoddaf i chi ei chwblhau? A oedd mwy o enghreifftiau o un ffordd o siarad?

Mae Tabl 2 yn dangos mwy o enghreifftiau o'r ffordd roedd Claire yn cyfathrebu gan ddefnyddio pum ffordd benodol o siarad â phlant. Nid y rhain yw'r unig atebion posibl. Byddwch wedi dod o hyd i enghreifftiau eraill, mwy na thebyg.

**Tabl 2 Sut roedd Claire yn cyfathrebu â'r plant**

|  |  |
| --- | --- |
| **Ffordd benodol o siarad â phlant** | **Rhagor o enghreifftiau** |
| Siarad fel rhan o fywyd pob dydd | Jac, tyrd i fan hyn am funud ac edrycha. |
| Bod yn garedig | Beth am i ni ei roi i lawr yn ofalus 'te, rhag ofn i ni eu brifo nhw? |
| Rhoi gwybodaeth | Mae gen i bry' arna i nawr. Mae gen i bry' arna i, edrycha. |
| Rhoi dewisiadau | Edrycha – mae hwnnw'n un gwahanol, yntydy? |
| Gwrando ac ymateb | Ai fy anifail anwes i yw hwn? |

**Rhan 2**

Nawr meddyliwch am y ffordd y byddech yn strwythuro gweithgaredd tebyg yn eich lleoliad eich hun. Pa eirfa y byddech yn ei dewis? Nid oes yn rhaid iddo ymwneud ag adar a phlanhigion.

Hefyd, efallai y bydd yn ddefnyddiol i chi ddefnyddio'r pum pwynt a restrir uchod i ddadansoddi sgwrs â phlant ifanc yn eich lleoliad. Cofiwch fod y cyfathrebu cynnar hwn yn sylfaen bwysig yn y broses o ddatblygu llythrennedd. Mae'n helpu i ddatblygu geirfa yn ogystal â chyflwyno plant ifanc i wahanol batrymau iaith a lleferydd.